ai4bharat/Pralekha huggingface dataset:
మంత్రిమండలి
రూపే డెబిట్ కార్డుల ను మరియు తక్కువ విలువ కలిగినబిహెచ్ఐఎమ్-యుపిఐ లావాదేవీల ను  పెంచడంకోసం ఒక ప్రోత్సాహక పథకాని కి ఆమోదం తెలిపిన మంత్రిమండలి
ఈ పథకానికి ఒకసంవత్సరాని కి ఆర్థిక వ్యయం 1,300 కోట్ల రూపాయలు గా ఉంది
దీనితోసాంప్రదాయక బ్యాంకింగ్ మరియు ఆర్థిక వ్యవస్థ కు నోచుకోని, ఆ వ్యవస్థల కు ఆవల ఉంటున్నటువంటి వర్గాలవారికి డిజిటల్ మాధ్యమం లో చెల్లింపు జరిపే సౌకర్యం అందుబాటులోకి వస్తుంది
దేశం లో రూపే డెబిట్ కార్డుల వినియోగాన్ని, తక్కువ విలువ తో కూడిన  బిహెచ్ఐఎమ్-యుపిఐ లావాదేవీల ను  పెంచడం కోసం ఉద్దేశించినటువంటి ఒక ప్రోత్సాహక పథకాని కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ పథకం లో భాగం గా ప్రభుత్వం ద్వారా డబ్బు ను పొందే బ్యాంకుల కు రూపే డెబిట్ కార్డులు, ఇంకా తక్కువ విలువ తో కూడినటువంటి బిహెచ్ఐఎమ్-యుపిఐ మాధ్యమం లో జరిపిన లావాదేవీల విలువ  లో కొంత శాతాన్ని ప్రభుత్వం ప్రోత్సాహకం వలె అందజేసి ప్రోత్సహించడం జరుగుతుంది. ఈ పథకం లో 2021 ఏప్రిల్ 1వ తేదీ నుంచి వర్తించే ఒక సంవత్సర కాలాని కి గాను అంచనా ఆర్థిక వ్యయం దాదాపు 1,300 కోట్ల రూపాయలు గా ఉంది.
ప్రభుత్వం నుంచి డబ్బు గడించే బ్యాంకుల కు పటిష్టమైనటువంటి డిజిటల్ పేమెంట్ ఇకో-సిస్టమ్ ను నిర్మించడానికి మరియు రూపే డెబిట్ కార్డు, ఇంకా భీమ్- యుపిఐ తరహా డిజిటల్ లావాదేవీ ల ను అన్ని రంగాలలోను, జనాభా లోని విభాగాలలోను ప్రేరణ ను నింపేందుకు, దేశం లో డిజిటల్ చెల్లింపులను బలపరచేందుకు ఈ పథకం సాయాన్ని అందించనుంది.
సాంప్రదాయక బ్యాంకింగ్ వ్యవస్థ కు మరియు ఆర్థిక వ్యవస్థ కు వెలుపల ఉండిపోయినటువంటి వర్గాల వారికి, బ్యాంకింగ్ తాలూకు సౌకర్యాల కు నోచుకోని అటువంటి వర్గాల వారికి డిజిటల్ మాధ్యమం ద్వారా జరిగే చెల్లింపు పద్ధతుల ను అందుబాటు లోకి తీసుకు రావడం లో సైతం ఈ పథకం సహాయకారి కానుంది.
భారతదేశం ప్రస్తుతం ప్రపంచం లో అత్యంత నిపుణత కలిగిన చెల్లింపు ల వ్యవస్థ ఉన్నటువంటి దేశాల లో ఒక దేశం గా ఉన్నది. ఈ వికాసం భారత ప్రభుత్వం యొక్క కార్యక్రమాలు మరియు డిజిటల్ పేమెంట్ ఇకో-సిస్టమ్ లో భూమిక కలిగిన వివిధ సంస్థలు తెచ్చిన నూతన ఆవిష్కరణ ల పర్యవసానమే అని చెప్పాలి. ఈ పథకం ఫిన్-టెక్ స్పేస్ లో పరిశోధన మరియు అభివృద్ధి, నూతన ఆవిష్కరణ లు వృద్ధి చెందేందుకు దోహదపడుతుంది. దీనితో పాటు గా, ప్రభుత్వానికి దేశం లోని విభిన్న విభాగాల లో డిజిటల్ చెల్లింపుల ను మరింత బలవత్తరం గా మలచడం లో కూడాను సాయపడనుంది.
పూర్వరంగం:
దేశం లో డిజిటల్ లావాదేవీల కు మరింత ఉత్తేజాన్ని ఇవ్వడం కోసం ప్రభుత్వం చేసినటువంటి బడ్జెట్ ప్రకటనల కు  అనుగుణం గా ఈ పథకాన్ని రూపొందించడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
64 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
గత 24 గంటల్లో 59 లక్షలకు పైగా టీకాలు
97.53 శాతానికి చేరిన రికవరీ రేటు
గత 24 గంటల్లో 30,941 కొత్త కేసులు నమోదు
మొత్తం కేసుల్లో క్రియాశీల కేసులు  1.13 శాతం
వారపు పాజిటివిటీ రేటు  గత 67 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 64 కోట్ల డోసుల మైలురాయిని దాటింది. గత 24 గంటల్లో 59,62,286 డోసులు ఇచ్చారు. ఈ రోజు ఉదయం 7 గంటల వరకు తాత్కాలిక సమాచారం ప్రకారం 64.05 కోట్లను  టీకా కార్యక్రమం అధిగమించింది. 68,50,464 సెషన్ల ద్వారా ఇది సాధ్యమైంది.
ఈ రోజు ఉదయం 8 గంటల వరకు ఉన్న తాత్కాలిక సమాచారం ప్రకారం:
|
|
హెచ్సీడబ్ల్యూలు
|
|
మొదటి డోసు
|
|
1,03,57,727
|
|
రెండో డోసు
|
|
83,70,851
|
|
ఎఫ్ఎల్డబ్ల్యూలు
|
|
మొదటి డోసు
|
|
1,83,20,921
|
|
రెండో డోసు
|
|
1,31,39,739
|
|
18-44 ఏళ్ల వారు
|
|
మొదటి డోసు
|
|
24,75,08,226
|
|
రెండో డోసు
|
|
2,72,63,275
|
|
45-59 ఏళ్ల వారు
|
|
మొదటి డోసు
|
|
13,02,09,298
|
|
రెండో డోసు
|
|
5,40,22,975
|
|
60 ఏళ్లు పైబడినవారు
|
|
మొదటి డోసు
|
|
8,66,24,593
|
|
2nd Dose
|
|
4,47,11,039
|
|
మొత్తం
|
|
64,05,28,644
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 36,275 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,19,59,680కి పెరిగింది.
దేశవ్యాప్త రికవరీ రేటు 97.53 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 65వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 30,941 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,70,640. దేశంలోని మొత్తం పాజిటివ్ కేసుల్లో ఇది 1.13 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 13,94,573 పరీక్షలు చేశారు. దేశవ్యాప్తంగా ఇప్పటివరకు 52.15 కోట్ల  పరీక్షలు నిర్వహించారు.
వారపు పాజిటివిటీ రేటు 2.51 శాతంగా ఉంది. గత 67 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 2.22 శాతంగా ఉంది. గత 85 రోజులుగా రోజువారీ పాజిటివిటీ రేటు 5 శాతం కంటే తక్కువగా నమోదవుతోంది.
మానవ వనరుల అభివృద్ధి మంత్రిత్వ శాఖ
కోల్కతాలోని ఎన్ఐటిటిఆర్ నిర్వహించిన ప్రాచీన భారతీయ విద్యా విధానంపై రెండు రోజుల జాతీయ సదస్సును కేంద్ర విద్యాశాఖ మంత్రి ప్రారంభించారు
కోల్కతాలోని ఎన్ఐటిటిఆర్ నిర్వహించిన ప్రాచీన భారతీయ విద్యా విధానంపై రెండు రోజుల జాతీయ సదస్సును కేంద్ర విద్యాశాఖ మంత్రి శ్రీ రమేష్ పోఖ్రియాల్ 'నిశాంక్' ప్రారంభించారు. జాతీయ విద్యా దినోత్సవంగా జరుపుకునే మౌలానా ఆజాద్ జన్మదినం సందర్భంగా ఈ కార్యక్రమాన్ని నిర్వహించారు. ఈ కార్యక్రమంలో యుజిసి వైస్ చైర్మన్, శ్రీ భూషణ్ పట్వర్ధన్, కోల్కతా ఎన్ఐటిటిఆర్ డైరెక్టర్, ప్రొఫెసర్ డెబి ప్రసాద్ మిశ్రా, కోల్కతా ఎన్ఐటిటిటిఆర్, ఛైర్మన్ ప్రొఫెసర్ డెబి ప్రసాద్ మిశ్రా, శ్రీ హర్షవర్ధన్ నియోటియా పాల్గొన్నారు.
ఈ సందర్భంగా శ్రీ పోఖ్రియాల్ మాట్లాడుతూ.. భారతీయ సాంప్రదాయ విజ్ఞాన వ్యవస్థ సైన్స్, టెక్నాలజీ, ఆర్ట్, ఆర్కిటెక్చర్, కల్చర్, మ్యాథమెటిక్స్, మెడిసిన్ తదితర రంగాల మేళవింపును కలిగి ఉండడం మనకు గర్వకారణమని చెప్పారు. భారతీయ శాస్త్ర పరిజ్ఞానాన్ని ఆధునిక సాంకేతికత, నూతన ఆవిష్కరణలతో అనుసంధానం చేయడం ద్వారా ప్రస్తుత సమస్యలకు పరిష్కారం లభిస్తుందని ఆ మేరక చర్చ జరగాల్సిన అవసరం ఉందని అభిప్రాయపడ్డారు.
కోల్కతాలోని నేషనల్ ఇనిస్టిట్యూట్ ఆఫ్ టెక్నికల్ టీచర్స్ ట్రైనింగ్ & రీసెర్చ్  నిర్వహించిన ప్రాచీన భారతీయ విద్యా వ్యవస్థపై జాతీయ సెమినార్ ప్రారంభోత్సవం. #Kolkata. @SanjayDhotreMP @EduMinOfIndia @PIB_India @MIB_India @DDNewslive https://t.co/ytm3u3g9to
- డాక్టర్ రమేష్ పోఖ్రియాల్ నిశాంక్ నవంబర్ 11, 2020
గొప్ప పండితుడు మరియు భారత మొదటి విద్యాశాఖ మంత్రి అయిన శ్రీ మౌలానా అబుల్ కలాం ఆజాద్ను ఆయన జయంతి సందర్భంగా కేంద్ర మంత్రి గుర్తు చేసుకున్నారు. ఈ సెమినార్ యొక్క ప్రాధాన్యతను శ్రీప్రోఖ్రియల్ వివరించారు. మన ప్రాచీన సంస్కృతి మరియు వారసత్వాన్ని ప్రస్తుత తరానికి అందించడాని ఇలాంటి కార్యక్రమాలు ఎంతగానో ఉపయోగపడతాయి.
ఈ జాతీయ సదస్సులో పాల్గోనే వారికి ప్రాచీన భారతీయ విద్యావ్యవస్థ యొక్క ప్రాముఖ్యత గురించి అవగాహన కల్పిస్తుందని మంత్రి ఆశాభావం వ్యక్తం చేశారు. ఈ సదస్సు మన పురాతన విద్య యొక్క ప్రాథాన్యతలను గుర్తు చేసుకోవడానికి అవకాశం కల్పిస్తుందన్నారు. అయితే గతాన్ని ఎప్పటికీ పట్టుకుని ఉండడం కాదని..మన భారతీయుల సమగ్ర అభివృద్ధికి భిన్నమైన దృష్టితో ఆలోచించడం అవసరమని అన్నారు. ఎన్ఇపి 2020 యొక్క అవసరాలకు అనుగుణంగా ఈ సదస్సును నిర్వహించినందుకు కోల్కతాలోని ఎన్ఐటిటిఆర్ చేసిన కృషిని ఆయన ప్రశంసించారు.
శ్రీ పట్వర్ధన్ సెమినార్ యొక్క ప్రాముఖ్యతను వివరించారు. దేశంలో ఉన్నత విద్య నాణ్యతను మెరుగుపరచడానికి యుజిసి చేపట్టిన ప్రధాన కార్యక్రమాల గురించి కూడా ఆయన ప్రస్తావించారు.
ప్రారంభోత్సవంలో కోల్కతా డైరెక్టర్ ఎన్ఐటిటిఆర్ ప్రసంగించారు. నలంద మరియు తక్షశిల విశ్వవిద్యాలయాల వంటి గొప్ప అభ్యాస విధానాల గురించి, ప్రాచీన భారతీయ విద్యావ్యవస్థ గురించి మాట్లాడారు. తదుపరి వక్త, కాంగ్రీ గురుకుల విశ్వవిద్యాలయం మాజీ వైస్ ఛాన్సలర్ ప్రొఫెసర్ సురేంద్ర కుమార్ వేద కాలంలో విద్యా విధానం గురించి మాట్లాడారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 183.26 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 15,859
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.75%
గత 24 గంటల్లో 1,567 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,83,829 కు పెరిగింది.
గత 24 గంటల్లో 1,270 కొత్త కేసులు నమోదయ్యాయి.
రోజువారీ పాజిటివిటీ రేటు 0.29%
వారపు పాజిటివిటీ రేటు 0.26%
గత 24 గంటల్లో చేసిన 4,32,389 కొవిడ్ పరీక్షలతో కలిపి ఇప్పటివరకు 78.73 కోట్ల పరీక్షలు చేశారు.
ప్రధాన మంత్రి కార్యాలయం
మారిషస్ ప్రధానమంత్రి తో చర్చలు జరిపిన - భారత ప్రధానమంత్రి నరేంద్ర మోదీ
ప్రధానమంత్రి శ్రీ నరేంద్ర మోదీ ఈ రోజు మారిషస్ ప్రధాన మంత్రి శ్రీ ప్రవింద్ కుమార్ జుగ్ నాథ్ తో చర్చలు జరిపారు. ప్రధానమంత్రి మోదీ గుజరాత్ పర్యటన సందర్భంగా ఇరువురు నేతలు పలు కార్యక్రమాల్లో పాల్గొన్నారు.
ఈ నేపథ్యంలో ప్రధానమంత్రి మోదీ సామాజిక మాధ్యమం ద్వారా ట్వీట్ చేస్తూ, "ప్రధానమంత్రి కుమార్ జుగ్ నాథ్ తో ఫలవంతమైన చర్చలు జరిగాయి. వివిధ రంగాలలో భారతదేశం మరియు మారిషస్ మధ్య ద్వైపాక్షిక సహకారాన్ని మరింత దృఢంగా కొనసాగించడం గురించి మేము మాట్లాడుకోవడం జరిగింది." అని పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ వ్యాప్తి నియంత్రణ విధుల్లో ఉన్న పోలీసులకు
హ్యాండ్ శానిటైజర్లను తయారు చేసి పంపిణీ చేసిన ఏఆర్సీఐ
మార్కెట్లో హ్యాండ్ శానిటైజర్ల కొరత నేపథ్యంలో హైదరబాద్ కేంద్రంగా పని చేస్తున్న

డబ్ల్యూహెచ్వో ప్రమాణాల మేరకు హ్యాండ్ శానిటైజర్లను తయారు చేసి పోలీసు సిబ్బందికి, విద్యార్థులకు ఇతర సిబ్బందికి పంపిణీ చేసింది. శాస్ర్త, సాంకేతిక శాఖలో స్వయంప్రతిపత్తి కలిగిన పరిశోధన మరియు అభివృద్ధి సంస్థగా ఏఆర్సీఐ సేవలందిస్తోంది. కోవిడ్పై పోరాడుతున్న పోలీసులతో పాటు ఇతర సిబ్బందికి శానిటైజర్ కొరత రాకూడదన్న తలంపుతో సంస్థకు చెందిన
శాస్త్రవేత్తలు, విద్యార్థులు మరియు సిబ్బంది బృందం స్వచ్ఛందంగా ముందుకు వచ్చి సుమారు 40 లీటర్ల శానిటైజర్ను ఉత్పత్తి చేసింది. ఈ ఆలోచన వచ్చిన కేవలం ఆరు గంటల వ్యవధిలోనే సిబ్బంది శానిటైజర్ను తయారు చేసి ప్యాకింగ్తో పాటు పంపిణీ చేయడం విశేషం. కోవిడ్ వ్యాప్తి ప్రమాదం పొంచి ఉన్నప్పటికీ లాక్డౌన్ పూర్తిస్థాయిలో అమలు చేసేందుకు, సామాజిక దూరాన్ని అమలు చేయడానికి అవిశ్రాంతంగా పని చేస్తున్న పోలీసు సిబ్బంది శ్రేయస్సును దృష్టిలో ఉంచుకొని ఏఆర్సీఐ డైరెక్టర్ డాక్టర్ జి. పద్మనాభం సంస్థలోని ఒక బృందానికి శానిటైజర్ను తయారు చేసి పంచాలని సూచించారు. ఈ మేరకు చాలా తక్కువ సమయంలో గణనీయమైన పరిమాణంలో శానిటైజర్ను తయారు చేసి రాచకొండ కమిషనరేట్ డిప్యూటీ పోలీస్ కమిషనర్ సన్ప్రీత్ సింగ్కు ఏఆర్సీఐ సీనియర్ సైంటిస్ట్ డాక్టర్ ఆర్.విజయ్ అందజేశారు. అసాధారణ పరిస్థితుల్లో విధులు నిర్వహిస్తున్న పోలీసుల మేలు కోరుతూ ఏఆర్సీఐ శాస్త్రవేత్తలు శానిటైజర్ను అందించడాన్ని డిప్యూటీ పోలీస్ కమిషనర్ అభినందించారు. ఎక్కువ మంది సిబ్బందికి తోడ్పాటు అందించేలా వీలైతే మరింత ఎక్కువ పరిమాణాంలో శానిటైజర్ను అందించాలని అభ్యర్థించారు. పెద్ద మొత్తంలో శానిటైజర్ను ఉత్పత్తి చేయటానికి, 100 మి.లీ. బాటిళ్లలో దీనిని సులభంగా పంపిణీ చేయడానికి గాను ఏఆర్సీఐ అన్ని ఏర్పాట్లు చేసింది. పోలీసు సిబ్బంది వారి జేబుల్లో సులభంగా తీసుకెళ్లేందుకు వీలుగా దీనిని రూపొందించారు. ప్రతి పోలీసు సిబ్బందికి ఒక్క సీసా శానిటైజర్ కనీసం ఒక వారం కన్నా ఎక్కువగా ఉపయోగపడనుంది.
కోవిడ్ వైరస్ వ్యాప్తిని నివారించేందుకు దేశంలో లాక్డౌన్ ప్రకటించిన నేపథ్యంలో చాలా మంది విద్యార్థులు తమ తమ సొంత గ్రామాలకు, పట్టణాలకు తరలిపోతున్నారు. ఈ నేపథ్యంలో ప్రయాణాలు చేసే వారిలో చాలా మందికి బాటిల్ హ్యాండ్ శానిటైజర్లు మరియు ఫేస్ మాస్క్ లను పంపిణీ చేశారు. దీనికి తోడు సంస్థలోని శాస్త్రవేత్తలు, భద్రతా సిబ్బంది, క్యాంటిన్లో పని చేసే వారితో పాటు సాధారణ ప్రాంతాలు, ప్రవేశ ద్వారాల వద్ద ఉండే సిబ్బందికి కూడా శానిటైజర్లను పంపిణీ చేశారు.
ప్రధాన మంత్రి కార్యాలయం
రానున్న పార్లమెంట్ బడ్జెట్ సమావేశాల లో అన్ని అంశాల పైన చర్చించేందుకు ప్రభుత్వం సిద్ధం గా ఉందన్న ప్రధాన మంత్రి
ప్రపంచం లో ఇప్పుడు నెలకొన్న స్థితిగతుల నుండి దేశం లబ్ధి ని పొందేందుకు ఆర్థిక అంశాల పై మరింత శ్రద్ధ వహించాలంటూ ఉద్ఘాటన
పార్లమెంటు యొక్క పనితీరు ను మెరుగుపరచడం సభ్యుల లో ప్రతి ఒక్కరి బాధ్యత అని ప్రధాన మంత్రి స్పష్టం చేశారు
రాబోయే పార్లమెంటు బడ్జెటు సమావేశాల లో అన్ని అంశాల పైన చర్చించడం కోసం ప్రభుత్వం సిద్ధం గా ఉందని ప్రధాన మంత్రి శ్రీ నరేంద్ర మోదీ నేడు స్పష్టం చేశారు. 2020వ సంవత్సరం జనవరి 31వ తేదీ న బడ్జెటు సమావేశాలు ఆరంభం కానుండగా, అంతకు ఒక రోజు ముందు జరిగిన అఖిల పక్ష సమావేశాన్ని ఉద్దేశించి ఆయన ప్రసంగించారు.
ప్రస్తుతం దేశం లో ని ప్రస్తుత ఆర్థిక పరిస్థితి ని దృష్టిలో పెట్టుకొని ఈ సమావేశాలు ఆ అంశం పై శ్రద్ధ వహించాలని సభ్యుల లో ఎక్కువ మంది చేసిన సూచన ను ప్రధాన మంత్రి తన ప్రసంగం ముగింపు లో స్వాగతించారు.
‘‘దేశాని కి సంబంధించిన ఆర్థిక స్థితి పై చర్చ జరగాలని సభ్యుల లో పలువురు కోరారు. దీని ని నేను స్వాగతిస్తున్నాను. మరి మనం మీరంతా అన్నట్టు ఆర్థిక అంశాల పైన చర్చించవలసిన అవసరం ఉంది’’ అని ఆయన అన్నారు.
ప్రస్తుత ప్రపంచ ఆర్థిక స్థితిగతుల లో దేశం ఏ విధం గా లాభపడగలదు అనేది గమనించవలసింది గా సభ్యుల కు ఆయన విజ్ఞప్తి చేశారు.
‘‘ప్రపంచం లోని వాతావరణాన్ని భారతదేశాని కి అనుకూలంగా ఎలా ఉపయోగించుకోవాలనే అంశం పై మనం దృష్టి సారించాలి’’ అని ఆయన అన్నారు.
‘‘మరి ఈ బడ్జెట్ సమావేశాల లో, క్రొత్త సంవత్సరం ఆరంభం లో మనం గనుక దేశ ఆర్థిక వ్యవస్థ కు ఒక సరైన దిశ ను ఇచ్చామంటే, అది దేశాని కి గొప్ప మేలు ను చేయగలుగుతుంది’’ అని ఆయన అన్నారు.
సభ్యులు ప్రస్తావించిన ఇతర అంశాల ను గురించి ప్రధాన మంత్రి మాట్లాడుతూ, ‘‘మీరు లేవనెత్తిన ఇతర ముఖ్య అంశాలు అన్నిటితో నేను మీతో ఏకీభవిస్తున్నాను. అటువంటి అన్ని అంశాల మీద అరమరిక లు లేనటువంటి చర్చ జరగాలి అని నేను చెప్పదలచుకున్నాను’’ అని ఆయన అన్నారు.
పార్లమెంట్ సమావేశాల లో ఫలితాల ను పెంచడం కోసం సభ్యులు వారి వంతు తోడ్పాటు ను అందించాలని కూడా ప్రధాన మంత్రి కోరారు.
గడచిన రెండు సమావేశాల ను గురించి ప్రధాన మంత్రి ప్రస్తావిస్తూ, ‘‘ఇది పార్లమెంటు మరియు సమావేశాల పనితీరు కు సంబంధించింది. గత రెండు సమావేశాలు ఇతోధికమైన ఫలితాల ను ఇవ్వడాన్ని, అదే విధం గా దానికి అనుకూలం గా ప్రజల లో గొప్ప స్సందన రావడాన్ని మనము గమనించాము. ప్రజల యొక్క ప్రతినిధులు గా అన్ని అంశాల ను అరమరికల కు తావు ఇవ్వకుండా మనం చర్చిస్తూ సభ యొక్క ఫలితాల ను ఇనుమడింప చేయడం మన అందరి బాధ్యత’’ అని ఆయన తెలిపారు.
రక్షణ మంత్రి శ్రీ రాజ్నాథ్ సింహ్, పార్లమెంటరీ వ్యవహారాల మంత్రి శ్రీ ప్రహ్లాద్ జోశీ, పార్లమెంటరీ వ్యవహారాల శాఖ సహాయ మంత్రులు శ్రీ అర్జున్ రాం మేఘ్వాల్ మరియు శ్రీ వి. మురళీధరన్ లతో పాటు అన్ని పక్షాల కు చెందిన ఎంపీ లు ఈ సమావేశాని కి హాజరు అయ్యారు.(
ప్రపంచం కోవిడ్-19 లాక్ డౌన్ తో తల్లడిల్లుతున్న ప్రస్తుత పరిస్థితుల్లో విద్యార్థులు, తల్లి దండ్రులకు ఇది పరీక్షా సమయం. ఈ క్లిష్ట సమయంలో విద్యాసంస్థల అధిపతులు, డిజిటల్ పద్ధతుల ద్వారా విద్యార్థులు సరైన రీతిలో సమయాన్ని వినియోగించుకుని, విద్య సంవత్సరం నష్ట పోకుండా చూడాలని కేంద్ర మానవ వనరుల అభివుద్ది శాఖ మంత్రి శ్రీ రమేష్ పోఖ్రియాల్ 'నిషాంక్' సూచించారు. ఈ మేరకు ఢిల్లీ ప్రాంతీయ కార్యాలయం ఫేస్ బుక్, యూట్యూబ్ ఐడి లు రూపొందించి VI నుండి XII విద్యార్థులకు అన్ని పాఠ్యాంశాల బోధన ఏర్పాట్లు చేసారు.
ఇప్పటికే IX నుండి XII తరగతులకు పేస్ బుక్, యూట్యూబ్ లో లైవ్ ఆన్ లైన్ బోధనకు పెద్ద ఎత్తున స్పందన వస్తోంది. సుమారు 90,000 వీక్షణలు, 40,000 కామెంట్లు ఈ రెండు రోజుల్లోనే వచ్చాయి. 13,343 మంది సబ్ స్క్రైబ్ర్లు చేరారు. అన్ని తరగతులు, పాఠ్యాంశాలకు ఎంపిక చేసిన ఉపాధ్యాయుల ఆధ్వర్యంలో జరుగుతున్న ఈ బోధనా కార్యక్రమంలో పరస్పరం విద్యార్థులకు మధ్యలో వచ్చే సందేహాలను నివృతి చేసే అవకాశం కూడా ఉంది. ముందుగానే అన్ని పాఠ్యాంశాలకు కాలపట్టికను రూపొందించి విద్యాసంస్థల వాట్సాప్ గ్రూప్ ల ద్వారా సమాచారాన్ని విద్యార్థులకు చేరవేశారు. యూట్యూబ్ లో ప్లే లిస్ట్ ను కూడా రూపొందించి పాఠాలను విద్యార్థులు చూసుకునే అవకాశం కల్పించారు.
విద్య అంశాలను వీడియోల రూపంలో తయారు చేయడానికి మూవీమేకర్, పవర్ పాయింట్ విండోలు, స్క్రీన్ రికార్డర్ వంటి వివిధ సాఫ్ట్ వేర్ లను ఉపయోగించారు. హోంవర్క్, ఇంటి దగ్గర నుండి చేసే అభ్యాసాలను ఉపాధ్యాయులు సిద్ధం చేసి ఎప్పటికప్పుడు విద్యార్థులకు పంపుతున్నారు. గతంలో రోజువారీలా కాకుండా కాస్త వైవిధ్యంగా పరస్పరం అభ్యాస కార్యక్రమం జరుగడం విద్యార్థులకు ఆసక్తి కలిగిస్తుంది.
ప్రైమరీ తరగతులకు చెందిన చిన్నారుల కోసం ఉపాధ్యాయులు- వీడియోలు రూపొందించి వాట్సాప్, యూట్యూబ్ లోని అప్లోడ్ చేస్తున్నారు. విద్యార్థులు తల్లి దండ్రులు కామెంట్ సెక్షన్ లో ప్రస్తావించే సమస్యలకు ఉపాధ్యాయులు ఎప్పటికప్పుడు సమాధానాలు చెబుతుంటారు. సామజిక దూరం, ఇళ్లల్లోనే విద్యార్థులు, తల్లిదండ్రులను సురక్షితంగా ఉండాలని కోరడం మంచి ఫలితాలు ఇస్తోంది. వారికి స్వయం, దీక్ష, ఈ-పాఠశాల వంటి బోధనా వనరులను పూర్తి అందుబాటులోకి తెచ్చారు. హోంవర్క్, అసైన్మెంట్ లను ఎప్పటికప్పుడు ఉపాధ్యాయులు పరిశీలిస్తారు. రోజుకు కనీసం అయిదుగురు విద్యార్థులతో వారు మాట్లాడుతారు. ఇలా జరుగుతున్న బోధనా విధానం అటు విద్యార్థులు, తల్లి దండ్రులకు ఆసక్తికరంగా ఉండడమే కాకుండా, వారు పూర్తిగా దీనిలో భాగస్వామ్యం అవుతున్నారు. అలాగే ఉపాధ్యాయులు కూడా తగు రీతిలో పాఠ్యాంశాల బోధనకు ఉపక్రమిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ సహాయంపై తాజా సమాచారం
ఇప్పటిదాకా రాష్ట్రాలకు, కేంద్రపాలిత ప్రాంతాలకు 17,755 ఆక్సిజెన్ కాన్సంట్రేటర్లు; 16,301 ఆక్సిజెన్ సిలిండర్లు; 19 ఆక్సిజెన్ ప్లాంట్లు; 13,449 వెంటిలేటర్లు; దాదాపు 6.9 లక్షల రెమిడిసెవిర్ ఇంజెక్షన్లు, 12 లక్షల ఫ్లావిపిరవిర్ టాబ్లెట్ల పంపిణీ
దేశంలో పెరుగుతున్న కోవిడ్ కేసుల దృష్ట్యా నివారణ దిశలో భారత్ చేస్తున్న కృషికి తోడుగా ప్రపంచం నలుమూలల నుంచి వివిధ దేశాలు, సంస్థలు పంపుతున్న విరాళాలు, సహాయ సామగ్రిని భారత ప్రభుత్వం ఏప్రిల్ 27 నుంచి అందుకుంటోంది. దీన్ని వెనువెంటనే రాష్టాలకు, కేంద్రపాలిత ప్రాంతాలకు అందజేస్తోంది.
ఏప్రిల్ 27 నుంచి మే 24 దాకా మొత్తం 17,755 ఆక్సిజెన్ కాన్సంట్రేటర్లు; 16,301 ఆక్సిజెన్ సిలిండర్లు; 19 ఆక్సిజెన్ తయారీ ప్లాంట్లు; 13,449 వెంటిలేటర్లు; దాదాపు 6.9 లక్షల రెమిడిసెవిర్ ఇంజెక్షన్లు, సుమారు 12 లక్షల ఫావిపిరవిర్ టాబ్లెట్లు రాష్ట్రాలకు, కేంద్రపాలిత ప్రాంతాలకు పంపిణీ జరిగాయి. రోడ్డు, వాయు మార్గాల ద్వారా వీటి తరలింపు కొనసాగుతోంది.
23/24 తేదీలలో యు ఎ ఇ, సింగపూర్, ఆంటారియో , యు ఎస్ ఐ ఎస్ పి ఎఫ్, నెస్లె  నుంచి అందిన ప్రధాన సహాయ సామగ్రి ఇలా ఉంది.
|
|
సామగ్రి
|
|
పరిమాణం
|
|
ఆక్సిజెన్ కాన్సంట్రేటర్లు
|
|
20
|
|
ఆక్సిజెన్ సిలిండర్లు
|
|
540
|
|
వెంటిలేటర్లు
|
|
536
తక్షణమే సమర్థవంతంగా రాష్ట్రాలకు, కేంద్ర పాలిత ప్రాంతాలకు కేటాయించటం, పంపిణీ చేయటం అనేది అవిచ్ఛిన్నంగా సాగే ప్రక్రియ. కేంద్ర ఆరోగ్య మంత్రిత్వశాఖ సమగ్రంగా ఈ కార్యక్రమాన్ని ఎప్పటికప్పుడు పర్యవేక్షిస్తూ ఉంది. మంత్రిత్వశాఖ ఇందుకోసం ప్రత్యేకంగా ఒక సమన్వయ విభాగాన్ని ఏర్పాటు చేసింది. విదేశీ సహాయాన్ని అందుకోవటం, దాన్ని పంపిణీ చేయటం లాంటివి పర్యవేక్షిస్తుంది. ఏప్రిల్ 26 నుంచి ఈ విభాగం పనిచేయటం ప్రారంభమైంది. మే 2వ తేదీ నుంచి ప్రామాణిక ఆచరణావిధానాలు రూపొందించి అమలు చేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 174.71 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.80 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,74,71,26,630
|
|
అందుబాటులోని నిల్వలు
|
|
11,80,57,557
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 174.71 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 11.80 కోట్లకుపైగా  నిల్వలు అందుబాటులో ఉన్నాయి.
సమాచార, ప్రసార మంత్రిత్వ శాఖ
ఎగ్జిబిషన్ గ్రౌండ్లో గురు నానక్ దేవ్ చిత్ర ప్రదర్శన
గురు నానక్ దేవ్ 550 వ జన్మదినోత్సవం - గురుపర్వ్ సందర్భంగా రీజినల్ ఔట్ రీచ్ బ్యూరో, ఎగ్జిబిషన్ గ్రౌండ్లో ఒక చిత్ర ప్రదర్శన ఏర్పాటు చేశారు . నానక్ దేవ్ జీ జీవితానికి , సిక్కు మతానికీ సంబంధించిన అంశాలు ఈ ప్రదర్శనలో ఉంటాయి .
(గురు సింగ్ సభా అధ్యక్షుడు , శ్రీ గురుచరన్ సింగ్ బగ్గా ఈ ప్రదర్శన ప్రారంభిస్తారు .
PIB Headquarters
సహకారం, ఆవిష్కరణలతోనే లఘు, చిన్న మరియు మధ్యతరహా పరిశ్రమల అభివృద్ది
లఘు, చిన్న మరియు మధ్యతరహా పరిశ్రమల  రంగాల అభివృద్దికి ఆవిష్కరణలతో పాటు పరస్పర సహకార౦ కీలకమైన కారకాలని MSME మంత్రిత్వశాఖ కార్యదర్శి డాక్టర్ అరుణ్ కుమార్ పాండా అన్నారు. ఆల్ ఇండియా మేనేజ్మెంట్ అసోసియేషన్  ఆధ్వర్య౦లో నిర్వహించిన "ఇన్నోవేటివ్ సొల్యూషన్స్ టు డిస్పర్షన్స్ ఫర్ MSME " 8 వ జాతీయ కన్వెన్షన్ ను ప్రార౦భి౦చిన పా౦డా మాట్లాడుతూ అంతరాయం కలిగించే సాంకేతిక అంశాలు MSME లను ప్రభావితం చేస్తున్నాయని, నూతన సవాళ్లను ఎదుర్కొనేందుకు MSME లు సిద్ధ౦గా ఉ౦డి సరైన అవకాశాలను అన్వేషించాలన్నారు.
పెద్ద నోట్ల రద్దు, GST అమలు లో MSMEs లు కొ౦త వరకు ప్రతిబ౦ధకాలు ఎదుర్కొన్నప్పటికీ, వాటిని సమర్థవంతంగా అధిగమి౦చి భారత ఆర్ధిక వ్యవస్థలో బలమైన రంగంగా ఎదిగి౦ది.. 2015-16లో నిర్వహించిన జాతీయ శాంపిల్ సర్వే ప్రకారం, మన దేశంలో 63.3 మిలియన్ల కంటే ఎక్కువ MSME లు ఉన్నాయి, మరియు ఈ సంఖ్యలో వృద్ధి రేటు 80 మిలియన్లకు పెరిగిందని అన్నారు. ఈ రంగం సహాయం కోసం ప్రభుత్వం కట్టుబడి ఉంది, యువత తమ స్వంత సంస్థలను ప్రారంభించేందుకు ముద్ర వ౦టి పథకాల ద్వారా రుణాలు మంజూరు చేస్తున్నామని అరుణ్ కుమార్ అన్నారు .
మార్కెట్ లో చాలా తక్కువ వడ్డీ రేట్లకే రుణాలు అ౦దుబాటులో ఉ౦డడ౦ MSMEs ఎదుర్కొంటున్న తొలి సవాలని, MSME లకు క్రెడిట్ హామీ ఇవ్వడానికి ప్రభుత్వం రూ .2500 కోట్ల కార్పస్ ఫండ్ను ఏర్పాటు చేసింది. మరో రూ .800 కోట్లు ఈ నిధికి బడ్జెట్ జప్తు ద్వారా అందించనున్నట్లు అరుణ్ కుమార్ పాండా తెలిపారు.
ఈ నెలలో NBFC లు  MSME లకు క్రెడిట్ను అందిస్తాయని శ్రీ అరుణ్ కుమార్ చెప్పారు. 75% క్రెడిట్ ప్రభుత్వం హామీ ఇవ్వగా, మునుపటి 50% నుండి, మరో 15% పాక్షిక అనుషంగిక హామీ ఉంటే క్రెడిట్ అందించబడుతుంది.
తన స్వాగత ఉపన్యాస౦లో CME-AIMA డైరెక్టర్ డాక్టర్ రాజ్ అగర్వాల్ మాట్లాడుతూ MSME లు సమర్థవంతమైన అంతరాయాలను ఎదుర్కోడానికి నూతన పరిష్కారాలు అవసరమని అన్నారు.
(Visitor Counter : 131
వాణిజ్యం, పరిశ్రమల మంత్రిత్వ శాఖ
గత ఏడాదితో పోలిస్తే ప్రస్తుత ఆర్థిక సంవత్సరం తొలి నాలుగు నెలల్లో 62% పెరిగిన ఎఫ్డిఐ ప్రవాహాలు
అదే కాలంలో ఎఫ్డిఐ ఈక్విటీ ప్రవాహాలు +112%
విదేశీ ప్రత్యక్ష పెట్టుబడుల  విధాన సంస్కరణలు, పెట్టుబడులకు సౌకర్యం, వ్యాపారం చేయడాన్ని సులభతరం చేయడం వంటి అంశాలపై ప్రభుత్వం చేపట్టిన చర్యల ఫలితంగా దేశంలోకి విదేశీ ప్రత్యక్ష పెట్టుబడుల ప్రవాహం పెరిగింది.
దిగువన పేర్కొన్న భారత్లోకి విదేశీ ప్రత్యక్ష పెట్టుబడుల సరళులను గమనిస్తే, అంతర్జాతీయ పెట్టుబడిదారులు తమ పెట్టుబడులను పెట్టడానికి ఇష్టపడే గమ్యస్థానంగా భారత్ నిలిచిందని అర్థమవుతుంది.ఆర్థిక సంవత్సరం 2021-22 తొలి నాలుగు నెలల్లో భారత్ 27.37 బిలియన్ డాలర్ల ఎఫ్డిఐ పెట్టుబడులను ఆకర్షించింది. గత ఆర్థిక సంవత్సరం 2020-21  ఇదే సమయంతో పోలిస్తే ఇది 62% అధికం.ఆర్థిక సంవత్సరం 2021-22లో  ఎప్డిఐ ఈక్విటీ ప్రవాహం గత ఏడాది ఇదే సమయంతో పోలిస్తే 112%గా పెరిగింది.ఆర్థిక సంవత్సరం 2021-22లో తొలి నాలుగు నెలల్లో ఆటోమొబైల్ రంగం మొత్తం ఎఫ్డిఐ ఈక్విటీ ప్రవాహంలో 23% ఆగ్ర రంగంగా నిలువగా, తదుపరి స్థానంలో కంప్యూటర్ సాఫ్ట్వేర్ & హార్డ్వేర్ , సేవా రంగం  ఉన్నాయి.ఆటోమొబైల్ పరిశ్రమ రంగం కింద, ఎఫ్డిఐ ఈక్విటీ ప్రవాహంలో అధిక భాగం  ఆర్థిక సంవత్సరం 2021-22 తొలి నాలుగు నెలల్లో కర్ణాటకకు దక్కింది.ఆర్థిక సంవత్సరం 2021-22లో  మొత్తం ఎఫ్డిఐ ఈక్విటీ ప్రవాహాలలో 45%తో కర్ణాటక అగ్ర రాష్ట్రంగా నిలువగా, అనంతర స్థానాలను మహారాష్ట్ర ర, ఢిల్లీ  దక్కించుకున్నాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రయోగశాలలలో ప్రమాణాలు, నాణ్యత, భద్రత మరియు సుస్థిరత విధానాలను అమలు
చేయడంలో సహకరించేందుకు బ్యూరో ఆఫ్ ఇండియన్ స్టాండర్డ్స్ బోర్డ్ ఆఫ్ టెస్టింగ్, ఇన్స్పెక్షన్ మరియు సర్టిఫికేషన్తో ఎంఓయూపై సంతకం చేసింది
బ్యూరో ఆఫ్ ఇండియన్ స్టాండర్డ్స్ , నేషనల్ స్టాండర్డ్స్ బాడీ ఆఫ్ ఇండియా టెస్టింగ్, ఇన్స్పెక్షన్, సర్టిఫికేషన్ కౌన్సిల్, ఇండియాతో ఎంఓయూపై సంతకం చేసింది.
ప్రయోగశాలలలో ప్రమాణాలు మరియు నాణ్యత, భద్రత మరియు సుస్థిరత పద్ధతుల అమలును ప్రోత్సహించడానికి మరియు సమన్వయం చేయడానికి రెండు సంస్థలు సహకరిస్తాయి. ప్రయోగశాలల కోసం ప్రతిస్పందనను మెరుగుపరచడానికి మరియు ప్రయోగశాలల రంగంలో ప్రపంచ అత్యుత్తమ పద్ధతులను మార్పిడి చేయడానికి మరియు వ్యాప్తి చేయడానికి మరింత కృషి చేయాలని సంస్థలు నిర్ణయించాయి. 2022 సెప్టెంబరు 29న ఎంఓయూపై సంతకం చేశారు. దీని తర్వాత, “ఆత్మనిర్భర్ భారత్ కోసం ప్రయోగశాలలలో ఎమర్జింగ్ గ్లోబల్ ట్రెండ్స్” అనే అంశంపై రెండు సంస్థలు సంయుక్తంగా 3వ నవంబర్ 2022న న్యూఢిల్లీలో సెమినార్ను నిర్వహిస్తున్నాయి.
బిఐఎస్ డైరెక్టర్ జనరల్ శ్రీ ప్రమోద్ కుమార్ తివారీ మరియు టిఐసి కౌన్సిల్ డైరెక్టర్ జనరల్ శ్రీమతి హనానే తైదీ సమక్షంలో ఎంఒయుపై సంతకాలు జరిగాయి. ఎంఓయూపై బిఐఎస్ డిప్యూటీ డైరెక్టర్ జనరల్ లాబొరేటరీస్ శ్రీ రాజీవ్ శర్మ మరియు టిఐసి చైర్మన్ శ్రీ శశి భూషణ్ జోగాని సంతకాలు చేశారు.
రెండు సంస్థలూ కలిసి పరస్పరం సుసంపన్నమైన ప్రయాణం కోసం ఎదురుచూస్తున్నాయి. TIC కౌన్సిల్  అనేది స్వతంత్ర థర్డ్-పార్టీ టెస్టింగ్, ఇన్స్పెక్షన్ మరియు సర్టిఫికేషన్ ఇండస్ట్రీ కి ప్రాతినిధ్యం వహించే గ్లోబల్ ట్రేడ్ అసోసియేషన్.
ప్రధాన మంత్రి కార్యాలయం
‘డాక్టర్స్ డే’ సందర్భం లో వైద్యులకు అభినందనలు తెలిపినప్రధాన మంత్రి
‘డాక్టర్స్ డే’ సందర్భం లో వైద్యుల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ప్రాణాల ను కాపాడడం లో మరియు ఈ భూమి ని ఆరోగ్యవంతమైంది గా తీర్చిదిద్దడం లో వైద్యులు పోషిస్తున్నటువంటి కీలకమైన పాత్ర కు గాను వారికి ప్రధాన మంత్రి అభినందనలను వ్యక్తం చేశారు.
ప్రధాన మంత్రి ఒక ట్వీట్ లో -
‘‘కష్టించి పనిచేస్తున్నటువంటి వైద్యులు అందరి కి డాక్టర్స్ డే శుభాకాంక్షలు. ప్రాణాల ను కాపాడడం లో మరియు ఈ భూమి ని ఆరోగ్యవంతమైంది గా తీర్చిదిద్దడం లో వైద్యులు కీలకమైన భూమిక ను పోషిస్తుంటారు.’’ అని పేర్కొన్నారు.
Doctors Day greetings to all hardworking doctors who play a key role in saving lives and making our planet healthier. pic.twitter.com/5yFw2nNofV
— Narendra Modi  July 1, 2022